6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1189 της 28 Σεπτ. /8 Οκτ. 1981 (ΦΕΚ Α΄ 297) Περί όρων λειτουργίας εγκαταστάσεων επεξεργασίας κατεψυγμένων κρεάτων και κυκλοφορίας αυτών. Έχοντες υπ’ όψει: 1.Τας διατάξεις των άρθρ. 20 και 21 παρ. 4 του Νόμ. 248/1914 «περί οργανώσεως της ζωοτεχνικής και Κτηνιατρικής Υπηρεσίας» προστεθέντων αντιστοίχως δια του άρθρου μόνου του Α.Ν. της 23.1.1936 και του άρθρου πρώτου του Νόμ. 4085/1960, αμφοτέρων «περί συμπληρώσεως του Νόμ. 248/1914». 2.Την υπ’ αριθ. 1049/1981 γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: Άρθρ.1.-Επιτρέπεται η διάθεσις εις την κατανάλωσιν κατεψυγμένων κρεάτων, μηρυκαστικών και χοίρων, μετά προηγούμενον τεμαχισμόν και αποστέωσιν αυτών ή υπό μορφήν κρεατοσκευασμάτων τη προσθήκη φυτικών ή ζωϊκών προϊόντων, εφ’ όσον η επεξεργασία των κατεψυγμένων κρεάτων και η συσκευασία των παραγομένων προϊόντων λαμβάνει χώραν εντός διατάξεων του Β.Δ. 497/1972 «περί όρων και προϋποθέσεων καταψύξεως κρεάτων, σπλάχνων, ορνιθοειδών, θηραμάτων και κρεατοσκευασμάτων» ή του Π.Δ. 306/80 «περί όρων τεμαχισμού νωπού κρέατος και ελέγχου των εργαστηρίων τεμαχισμού, αποστεώσεως και παρασκευής μιττωτού» υπό τους καθοριζομένους δια του τελευταίου τούτου Δ/τος και του παρόντος όρους. Άρθρ.2.-Αι εγκαταστάσεις εις τας οποίας διενεργείται ο τεμαχισμός ή αποστέωσις των κατεψυγμένων κρεάτων και η παρασκευή και συσκευασία των εξ αυτών προϊόντων πρέπει να διαθέτουν: α)Τους χώρους και τον εξοπλισμόν τους αναφερομένους εις το άρθρ. 2 του Π.Δ. 306/1980. β)Ψυκτικούς χώρους συντηρήσεως κρεάτων κατεψυγμένων υπό θερμοκρασίαν -18°C τουλάχιστον. γ)Συνεχόμενον των της προηγουμένης περιπτώσεως χώρον μετά εναερίων τροχιών μέχρι της αιθούσης επεξεργασίας εις το οποίον η θερμοκρασία πρέπει να κυμαίνεται πέριξ των +5 ο C. Εις τον χώρον τούτον τα προς τεμαχισμόν αποστέωσιν και κοπήν κρέατα πρέπει να παραμένουν επί τόσον χρόνον ώστε η εν τω βάθει θερμοκρασία των να μην υπερβαίνει τους -2°C. δ)Εγκατάστασιν ταχείας καταψύξεως -35°C. Άρθρ.3.-1.Απαγορεύεται η επεξεργασία νωπού και κατεψυγμένου κρέατος ταυτοχρόνως εις την αυτήν αίθουσαν. 2.Αι εργασίαι τεμαχισμού, αποστεώσεως και συσκευασίας, πρέπει να διαδέχωνται αλλήλας άνευ διακοπής και να περατούνται εις διάστημα το πολύ μιας ώρας δι’ έκαστον σφάγιον. 3.Τα συσκευασμένα προϊόντα υποβάλλονται αμέσως μετά την περιτύλιξίν των εις ταχείαν κατάψυξιν. 4.Κατά την διάρκειαν οιασδήποτε διακοπής εργασίας τα υπό επεξεργασίαν κρέατα τοποθετούνται απαραιτήτως εις τον χώρον της περιπτ. γ΄ του άρθρ. 2. Άρθρ.4.-1.Η συσκευασία των παραγομένων κατεψυγμένων προϊόντων πρέπει να ανταποκρίνεται προς τας διατάξεις του άρθρ. 6 του Π.Δ. 306/1980, η δε σήμανσις της καταλληλότητός των προς τας διατάξεις του άρθρου 5 του ιδίου Δ/τος. 2.Επί του εξωτερικού περιβλήματος, ως και επί του περιβλήματος εκάστου κεχωρισμένου συσκευασμένου τεμαχίου κατεψυγμένου κρέατος ή επί καλώς επ’ αυτού επικολλουμένης ετικέττας πρέπει να αναγράφωνται, πλην των ενδείξεων του άρθρ. 6 του ως άνω Δ/τος και η ένδειξις δια κεφαλαίων γραμμάτων, «ΠΡΟΕΡΧΕΤΑΙ ΑΠΟ ΚΑΤΕΨΥΓΜΕΝΟΝ ΚΡΕΑΣ», ως και η ημερομηνία μέχρι της οποίας είναι επιτρεπτή η ελευθέρα διάθεσίς του εις την κατανάλωσιν. Η ημερομηνία αύτη δεν δύναται να απέχη πλέον των τριών μηνών από της ημερομηνίας επεξεργασίας εις την εγκατάστασιν δια τα κρεατοσκευάσματα και των εξ μηνών δια τα λοιπά προϊόντα. Η μετά την ημερομηνίαν ταύτην διάθεσις τούτων εις την κατανάλωσιν επιτρέπεται υπό την επιφύλαξιν των διατάξεων των παρ. 7 έως 11 του άρθρ. 12 του Π.Δ. 653/77 «περί όρων εισαγωγής, συντηρήσεως και διακινήσεως κατεψυγμένων κρεάτων μηρυκαστικών, χοίρων, πτηνών, θηραμάτων, κονίκλων και εδωδίμων παραπροϊόντων σφαγίων». Άρθρ.5.-Τα προσκομιζόμενα εις την εγκατάστασιν προς επεξεργασίαν κατεψυγμένων κρέατα πρέπει να πληρούν τας διατάξεις των παρ. 1 και 3 περίπτ. α΄ έως και ζ΄ του άρθρ. 4 του Π.Δ. 306/1980 και να έχουν σφαγή το πολύ προ 5 μηνών προκειμένου περί αιγοπροβάτων, προ 7 μηνών προκειμένου περί βοειδών και προ 3 μηνών προκειμένου περί χοίρων. ΄Αρθρ.6.-Κατά την εναποθήκευσιν και μεταφοράν των κατεψυγμένων κρεάτων και των παραγομένων κατεψυγμένων προϊόντων πρέπει να τηρούνται άπασαι αι διατάξεις του άρθρ. 8 του Π.Δ. 306/80,     η     δε   θερμοκρασία     συντηρήσε(Αντί για τη σελ. 698,9501) Σελ. 698,9501(α) Τεύχος 1261 - Σελ. 103 Κατεψυγμένα Κρέατα 17.Θ.τ.4-6 ως των δεν πρέπει να υπερβαίνη κατά την μεταφοράν τους -12°C κατά δε την αναποθήκευσιν τους -18°C. Άρθρ.7.-Τα εκ της επεξεργασίας κατεψυγμένου κρέατος τιθέμενα εις την κατανάλωσιν προσυσκευασμένα κατεψυγμένα προϊόντα υπό μορφήν τεμαχίων ή κρεατοσκευασμάτων, δια την παρασκευήν των οποίων ουδέν έτερον πλην του κρέατος υλικόν εχρησιμοποιήθη πρέπει, κατά την διενέργειαν του εργαστηριακού ελέγχου, να πληρούν τους κάτωθι όρους: α)Να μη περιέχουν παθογόνους μικροοργανισμούς. β)Ο συνολικός αριθμός των μη παθογόνων μεσοφίλων, αεροβίων μικροβίων να μην υπερβαίνη το εν εκατομμύριον κατά γραμμάριον. γ)Να μην ανευρίσκωνται ESCHERICHIA COLI εντός 0,001 γραμμαρίου προϊόντος. δ)Να μην ανευρίσκωνται WELSHIA PERFRINGENS εντός 0,1 γραμμαρίου προϊόντος. ε)Το ΡΗ αυτών να είναι κατώτερον του 6,5. Άρθρ.8.-Νωπά κρέατα προοριζόμενα προς κατάψυξιν ή τεμαχισμόν και αποστέωσιν εις τας εγκαταστάσεις περί ων αντιστοίχως το Β.Δ. 497/72 και το Π.Δ. 306/80, επιτρέπεται να επεξεργάζωνται μόνον εντός εξ το πολύ ημερών από της ημερομηνίας σφαγής των ζώων και υπό την προϋποθέσιν ότι τα ζώα έχουν σφαγή εις σφαγειοτεχνικάς εγκαταστάσσεις περιλαμβανομένας εις τους πίνακας των εγκεκριμένων τοιούτων δι’ ενδοκοινοτικάς ανταλλαγάς ή πληρούν μεν τας ανωτέρω προϋποθέσεις δεν περιλαμβάνονται όμως εις τον εγκεκριμένον πίνακα δια τας ενδοκοινοτικάς ανταλλαγάς ως ευρισκόμενα εις τον Νομόν Έβρου λόγω του ειδικού επιζωστολογικού καθεστώτος και ότι το ΡΗ του κρέατος ευρίσκεται μεταξύ 5,6 και 6,1 τούτου μετρουμένου επί του επιμήκους ραχιαίου μυός εις το ύψος της 13ης πλευράς. Άρθρ.9.-Από της δημοσιεύσεως του παρόντος καταργείται το Β.Δ. 353/1971 «περί αντικαταστάσεως των άρθρ. 8 και 9 του υπ’ αριθ. 222/67 Β.Δ/τος «περί όρων λειτουργίας επιχειρήσεων επεξεργασίας κατεψυγμένων κρεάτων και διαθέσεώς των εις την κατανάλωσιν και άλλων τινών διατάξεων». Σχετικά με τα όρια συντήρησης κατεψυγμένων κρεάτων και λοιπών συντηρημένων τροφίμων γενικής προέλευσης, βλ. άρθρ. 3 του Π.Δ. 148/9 Απρ. -8 Μαΐου 1992 (ΦΕΚ Α΄ 72), Τόμ. 4 σελ. 24,91034 (Διορθ. Σφαλμ. στο ΦΕΚ Α΄ 97/12 Ιουν. 1992) Σελ. 698,9502(α) Τεύχος 1261 - Σελ. 104 17.Θ.τ.6 Κατεψυγμένα Κρέατα 